**PAKALPOJUMA LĪGUMS DIKS-25-570-li.edoc**

Rīgā

Dokumenta parakstīšanas datums

ir pēdējā pievienotā droša elektroniskā paraksta

un tā laika zīmoga datums

**Rīgas valstspilsētas pašvaldības Izglītības, kultūras un sporta departaments** (turpmāk – Departaments vai Pasūtītājs) direktora p.i. Ivara Balamovska personā, kurš rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu,no vienas puses, un

**Biedrība “Resiliences centrs”**, turpmāk – Izpildītājs, valdes locekļa Kārļa Medniekapersonā, kurš rīkojas saskaņā ar statūtiem, no otras puses, kopā sauktas – Puses, Departamenta iepirkuma procedūras “Ielu jaunatnes darba atbalsta punkta izveide Centrālās dzelzceļa stacijas apkaimē” Nr. RVPIKSD 2025/7, turpmāk – Iepirkums, rezultātā noslēdza šādu Līgumu.

**1. Līguma priekšmets**

1.1. Pasūtītājs uzdod Izpildītājam un Izpildītājs apņemas nodrošināt Ielu jaunatnes darba atbalsta punkta izveidi un darbības nodrošināšanu Centrālās dzelzceļa stacijas apkaimē, turpmāk – Pakalpojums, saskaņā ar Pušu apstiprinātajiem pielikumiem, kas ir šī Līguma neatņemamas sastāvdaļas, un šī Līguma nosacījumiem:

1.1.1. Iepirkuma Tehniskā specifikācija (1. pielikums);

1.1.2. Izpildītāja nodrošināto izglītojošo, atbalsta, konsultatīvo un informatīvo aktivitāšu plāns (mēneša griezumā) (2. pielikums);

1.1.3. Izpildītāja Finanšu piedāvājums (3. pielikums);

1.1.4. Atskaites par sniegto pakalpojumu veidlapa (4.pielikums).

* 1. Pakalpojuma sniegšanas periods – no 2025.gada 1.jūnija līdz 2028.gada 31.maijam.

**2. Līguma summa un norēķinu kārtība**

2.1. Līguma kopējā summa bez pievienotās vērtības nodokļa (turpmāk – PVN) ir līdz **EUR 307 438.20** (trīssimt septiņi tūkstoši četri simti trīsdesmit astoņi *euro* un 20 *centi*). PVN summa tiek aprēķināta un norādīta elektroniskā rēķinā atbilstoši Latvijas Republikas normatīvajos aktos noteiktajām nodokļa procenta likmēm Norēķini tiek veikti par faktiski sniegto pakalpojumu, Finanšu piedāvājumā (3. pielikums) norādīto cenu par pakalpojuma sniegšanas kalendāra mēnesi reizinot ar pakalpojuma sniegšanas periodu (mēnešos).

2.2. Līgums tiek slēgts uz 12 (divpadsmit) mēnešiem no Līguma spēkā stāšanās brīža ar Pasūtītāja tiesībām pagarināt tā darbību uz nākamo 12 (divpadsmit) mēnešu termiņu, kas kopā Līguma darbības laikā nepārsniedz 36 (trīsdesmit sešu) mēnešu periodu, vai līdz Līguma 2.1. apakšpunktā noteiktās līgumcenas bez PVN sasniegšanai. Līgums tiek izbeigts ar Līguma 2.1. apakšpunktā noteiktās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.

2.3. Ja ne vēlāk, kā 30 (trīsdesmit) dienas pirms 2.2. apakšpunktā noteiktā 12 (divpadsmit) mēnešu perioda beigām Pasūtītājs neinformē Izpildītāju par atteikšanos pagarināt Līgumu, Līguma termiņš tiek pagarināts uz nākamajiem 12 (divpadsmit) mēnešiem, neslēdzot atsevišķu (rakstisku) vienošanos”.

2.4. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.

2.5. Pasūtītājs apmaksā iepriekšējā kalendāra mēnesī faktiski veiktā Pakalpojuma apjomu 14 dienu laikā pēc Pakalpojuma pieņemšanas-nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.

2.6. Rēķina formāts un iesniegšanas kārtība:

2.6.1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.

2.6.2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.

2.6.3. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Izpildītājsir iesniedzis atkārtotu rēķinu.

**3. Pakalpojuma izpildes nodošanas un pieņemšanas kārtība**

3.1. Pakalpojums vai tā daļa tiek nodots Pasūtītājam ar nodošanas – pieņemšanas aktu, kura projektu sastāda Izpildītājs. Sastādot nodošanas – pieņemšanas aktu par izpildīto Pakalpojumu (Līguma 2.5. apakšpunkts), Izpildītājs papildus nodošanas – pieņemšanas aktam pievieno sagatavoto Līguma 4.pielikuma veidlapu – Atskaiti par sniegto pakalpojumu.

3.2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta pakalpojuma pieņemšanas - nodošanas aktu.

3.3. Ja sniegtā Pakalpojuma laikā konstatēti trūkumi vai defekti vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.

3.4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.

**4. Līguma darbības, izpildes termiņš un kārtība**

4.1. Līgums stājas spēkā tā abpusējas parakstīšanas dienā un ir spēkā līdz līgumā noteikto saistību izpildei.

4.2. Izpildītājs:

4.2.1. veic Pakalpojumu apzinīgi, centīgi, profesionāli, augstākā vai līdzvērtīgā kvalitātē, ar to iemaņu un rūpības un centības līmeni, kāds piemīt citiem šīs nozares profesionāļiem, kas veic līdzīga veida Pakalpojumus. Pakalpojums tiek veikts saskaņā ar Līgumu un pielikumiem;

4.2.2. Pakalpojums Izpildītājam jāveic Līgumā noteiktajos termiņos;

4.2.3. apņemas kompetences ietvaros nodrošināt sekmīgu, atbilstošu un drošu pasākuma norisi, organizējot sadarbību pasākuma sagatavošanas un īstenošanas laikā starp visām pasākumā iesaistītajām personām, veicot visas nepieciešamās darbības atbilstoši Līgumam un Pasūtītāja rakstiskajiem un mutiskajiem norādījumiem;

4.2.4. apņemas pēc Pasūtītāja pieprasījuma rakstveidā vai mutiski sniegt informāciju par Pakalpojuma izpildes gaitu;

4.2.5. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi;

4.2.6. Izpildītājs apņemas saskaņot ar Pasūtītāju visas izmaiņas, kādas radušās Pakalpojuma izpildes gaitā, kā arī informēt Pasūtītāju par visiem šķēršļiem un problēmām, kas varētu kavēt Pakalpojuma veiksmīgu izpildi vai ietekmēt to kvalitāti;

4.2.7. saskaņo pasākuma norisi ar attiecīgajām valsts un pašvaldības institūcijām, nodrošinot visas nepieciešamās atļaujas un saskaņojumus Pakalpojuma nodrošināšanai, kā arī nodrošina saistību noformēšanu Pakalpojuma pasākumiem un aktivitātēm par autortiesībām un blakustiesībām, saskaņā ar Latvijas Republikā spēkā esošajiem normatīvajiem aktiem;

4.2.8. veicot Līguma izpildi, ievēro visas valsts un pašvaldības institūciju likumīgās prasības, kādas var tikt izvirzītas vai ir izvirzāmas Līgumā paredzēto darbu izpildei;

4.2.9. ievēro visas prasības attiecībā uz pasākuma izpildes drošību;

4.2.10. atceļ vai pārtrauc pasākumu, ja to prasa darbu izpildes drošības apsvērumi visos gadījumos, kad cēloņu novēršana nav atkarīga no Izpildītāja vai šos cēloņus Izpildītājs nav spējīgs ar saviem spēkiem novērst;

4.3. Pasūtītājs:

4.3.1. apņemas savas kompetences ietvaros nodrošināt Izpildītājam nepieciešamo atbalstu valsts un pašvaldības iestādēs organizatorisko jautājumu risināšanai Pakalpojuma izpildes laikā;

4.3.2. sniedz Izpildītājam informāciju un dokumentāciju, kas nepieciešama Pakalpojuma izpildes nodrošināšanai, ciktāl tas ir Pasūtītāja kompetencē;

4.3.3. veic apmaksu Līguma 2. punkta noteiktajā termiņā un kārtībā;

4.3.4. kontrolei par finanšu līdzekļu izmantošanu var pieprasīt no Izpildītāja grāmatvedības dokumentus un citus darījumu apliecinošus dokumentus, kas saistīti ar šī Līguma 1. punktā minēta Pakalpojuma izpildi.

**5.** **Pušu atbildība**

5.1. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Pakalpojuma daļas nesamaksātās maksājuma summas, bet ne vairāk kā 10 % no Līguma kopējās summas.

5.2. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Pakalpojuma daļas nesamaksātās maksājuma summas, bet ne vairāk kā 10 % no Līguma kopējās summas.

5.3. Termiņa kavējuma gadījumā šajā Līgumā noteiktais līgumsods tiek aprēķināts par periodu, kas sākas nākamajā kalendāra dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.

5.4. Visi no Pasūtītāja vai Izpildītāja saņemtie maksājumi tiek dzēsti saskaņā ar Civillikuma 1843. panta noteikumiem.

5.5. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma, par to paziņojot Izpildītājam, un pieprasīt no Izpildītāja atlīdzināt radušos zaudējumus un saistīto izdevumu kompensāciju, ja tiek konstatēts, ka piedāvātais Pakalpojums neatbilst Līgumā un tā pielikumos noteiktajām prasībām, un Pasūtītāja iebildumi netiek novērsti nekavējoties, vai ja 2 mēnešus pēc kārtas vidējais klientu skaits dienā ir par 20% mazāks, nekā 1.pielikumā noteiktais plānotais vidējais klientu skaits.

5.6. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.

5.7. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

5.8. Izpildītājs pilnā mērā atbild par savā rīcībā izmantotajiem materiālajiem un finanšu līdzekļiem, ka arī par Pasūtītajam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.

**6. Nepārvarama vara**

6.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

6.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.

6.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

6.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.

6.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

**7. Strīdu izskatīšanas kārtība**

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

**8. Noslēguma noteikumi**

8.1. Visa informācija, kas attiecas uz Līgumu, nav izpaužama trešajām personām bez Pušu iepriekšējas rakstiskas piekrišanas, izņemot normatīvajos aktos noteiktajos gadījumos, un izmantojama tikai un vienīgi Līguma izpildes nodrošināšanai.

8.2. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.

8.3. Līgumu var papildināt, grozīt vai izbeigt, Pusēm savstarpēji vienojoties, bet ievērojot, ka grozījumi nav pretrunā ar Publisko iepirkumu likuma 61. panta nosacījumiem. Jebkuras Līguma izmaiņas vai papildinājumi tiek noformēti rakstveidā un kļūst par šā Līguma neatņemamām sastāvdaļām.

8.4. Līguma grozījumi var attiekties uz Finanšu piedāvājumā norādītās cenas pārskatīšanu (indeksāciju).

8.5. Cenu pārskatīšana var tikt veikta, sākot ar otro Līguma izpildes gadu, ne biežāk kā 1 (vienu) reizi kalendārā gada laikā.

8.6. Cenas var tikt pārskatītas, gadījumā, ja Izpildītājs iesniedz Pasūtītājam rakstisku pieprasījumu, kas balstīts uz Centrālās statistikas pārvaldes aprēķināto izmaksu indeksu (pakalpojumu grupā “12.4 Sociālā aizsardzība”) analīzi par cenu izmaiņām vai normatīvo aktu izmaiņām, kas rada izmaksu pieaugumu.

8.7. Cenu indeksēšanu veic tikai tajos gadījumos, ja cenu pārmaiņas pret Līguma sākuma datumu pārsniedz 5%.

8.8. Pasūtītājs pieņem lēmumu par Līguma cenu izmaiņām vai Līguma pirmstermiņa izbeigšanu desmit darbdienu laikā pēc Izpildītāja rakstiskā pieprasījuma par cenu izmaiņām saņemšanas. Ja Pasūtītājs nepiekrīt Līgumā noteikto cenu izmaiņām, tad Pasūtītājs ir tiesīgs vienpusēji izbeigt Līgumu, brīdinot par to Izpildītāju vismaz vienu mēnesi iepriekš. Ja Pasūtītājs piekrīt Līgumā noteikto cenu izmaiņām, Puses slēdz rakstisku vienošanos par Līguma grozījumiem, kas stājas spēkā ar nākamo mēnesi pēc tās parakstīšanas, ja vienošanās nav noteikts cits tās spēkā stāšanās termiņš.

8.9. Līguma grozījumi var tikt pamatoti ar objektīvu nepieciešamību Līguma izpildei. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst normatīvajos aktos noteiktajam regulējumam publisko iepirkumu jomā.

8.10. Pēc Pasūtītāja ierosinājuma Līguma grozījumus var veikt tādu iemeslu dēļ, kuru uz līguma noslēgšanas brīdi Pasūtītājs iepriekš nevarēja paredzēt. Līguma grozījumi var būt saistīti ar izmaiņām līgumcenā, papildus pakalpojumiem vai esošā pakalpojuma apjomu. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) procentus no sākotnējās iepirkuma Līguma līgumcenas, kā arī nedrīkst pārsniegt noteikto iepirkumu līgumcenu robežvērtību. Par iespējamām izmaiņām Pasūtītājs informē Izpildītāju ne vēlāk kā 5 (piecas) darba dienas pirms attiecīgā pakalpojuma darbu uzsākšanas.

8.11. Grozījumu gadījumā, kas attiecas uz izpildītāja piedāvājuma izmaiņām (t.i., izmaiņas atbalsta punkta aktivitāšu plānā, aizvietojot vienu aktivitāti ar citu līdzvērtīgu (saglabājot aktivitāšu biežumu), aizvietojot vienu vecāko jaunatnes darbinieku vai jaunatnes darbinieku ar citu līdzvērtīgu; aizvietojot pakalpojuma sniegšanas vietu ar citu līdzvērtīgu un tml.), ja šo izmaiņu rezultātā netiek mainīta (palielināta) izpildītāja Iepirkumā sākotnēji piedāvātā cena, Puses neslēdz atsevišķu (rakstisku) vienošanos par grozījumiem, bet Līguma 8.15. punktā noteiktās Pušu personas savstarpēji saskaņo (ar e-pastu starpniecību) minētās izmaiņas un papildinājumus.

8.12. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.

8.13. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

8.14. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.

8.15. Puses nozīmē kontaktpersonas, kuras veic savstarpēju sadarbības koordinēšanu, kā arī ir tiesīgas parakstīt pieņemšanas – nodošanas aktus Līguma ietvaros:

8.15.1. Pasūtītāja kontaktpersona: \_\_\_\_, tālr. \_\_\_, e-pasts \_\_\_ ;

8.15.2. Izpildītāja kontaktpersona: \_\_\_, tālr. \_\_\_, e-pasts \_\_\_ .

8.16. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:

8.11.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;

8.11.2. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu;

8.11.3. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2. (otrajā) darba dienā pēc nosūtīšanas.

8.12. Līgums sastādīts latviešu valodā uz 6 (sešām) lapām. Pusēm ir pieejams abpusēji parakstīts Līgums elektroniskā formātā.

8.13. Līgumam pievienoti 4 (četri) pielikumi, kas ir neatņemama Līguma sastāvdaļa:

8.13.1.*1. pielikums* - Tehniskā specifikācija;

8.13.2.*2. pielikums* – Izglītojošo, atbalsta, konsultatīvo un informatīvo aktivitāšu plāns (mēneša griezumā);

8.13.3.*3. pielikums* – Finanšu piedāvājums;

8.13.4.*4*. *pielikums ­­*– Atskaites par sniegto pakalpojumu veidlapa.

1. **Pušu rekvizīti un paraksti**

|  |  |
| --- | --- |
| **Pasūtītājs** **Rīgas valstspilsētas pašvaldības****Izglītības, kultūras un sporta departaments** Juridiskā adrese: Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:Rīgas valstspilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360PVN. reģ. Nr.: LV90011524360Banka: Luminor Bank ASLatvijas filiāleKods: RIKOLV2XKonts: LV54RIKO0021000016073RD iestādes kods: 210 Dokumentu ar drošu elektroniskoparakstu parakstīja *I.Balamovskis*  | **Izpildītājs****Biedrība “Resiliences centrs”**Reģistrācijas Nr. 40008187198Juridiskā adrese: Elizabetes iela 31-13, Rīga, LV-1010Tālrunis: \_\_\_e-pasts: centrs@resilience.lv Banka: A/S SwedbankKods: HABALV22Konts: LV80HABA0551040706761Dokumentu ar drošu elektroniskoparakstu parakstīja *K.Mednieks*  |